NRF วิ่ง 7% รับกำไรปี 63 พุ่ง 2 เท่า-เทกฯ “GTH” รุกธุรกิจกัญชง โบรกฯ มองผลงานโตยาว
NRF วิ่ง 7% รับกำไรปี 63 พุ่ง 2 เท่า-เทกฯ “GTH” รุกธุรกิจกัญชง โบรกฯ มองผลงานโตยาว ล่าสุดอยู่ที่ 8.90 บาท บวก 0.60 บาท หรือ 7.23% มูลค่าซื้อขาย 86.57 ล้านบาท
NRF วิ่ง 7% รับกำไรปี 63 พุ่ง 2 เท่า-เทกฯ “GTH” รุกธุรกิจกัญชง โบรกฯ มองผลงานโตยาว ล่าสุดอยู่ที่ 8.90 บาท บวก 0.60 บาท หรือ 7.23% มูลค่าซื้อขาย 86.57 ล้านบาท
2 มี.ค. 2564

ผู้สื่อข่าวรายงานว่า ราคาหุ้น บริษัท เอ็นอาร์ อินสแตนท์ โปรดิวซ์ จำกัด (มหาชน) หรือ NRF ล่าสุด ณ เวลา 10.28 น. อยู่ที่ 8.90 บาท บวก 0.60 บาท หรือ 7.23% สูงสุดที่ 9.10 บาท ต่ำสุดที่ 8.85 บาท ด้วยมูลค่าซื้อขาย 86.57 ล้านบาท

ทั้งนี้ ราคาหุ้น NRF ปรับตัวขึ้นอย่างร้อนแรง เนื่องจากบริษัทรายงานผลการดำเนินงานงวดปี 2563 มีกำไรเติบโตขึ้นอย่างแข็งแกร่งกว่า 2 เท่าตัว มาที่ 124.39 ลบ. จากปีก่อน 40.75 ล้านบาท และเตรียมลงทุนบริษัท โกลเด้น ไตรแองเกิล เฮลท์ จำกัด (GTH) ซึ่งประกอบธุรกิจกัญชงครบวงจร อาทิ การนำเข้าเมล็ดกัญชงสายพันธ์ที่มีคุณภาพ พัฒนาการปลูกและสกัดกัญชง ตลอดจนการพัฒนาสินค้าอาหารและเครื่องดื่มที่ผสมรสชาติกัญชงภายใต้แบรนด์ของ GTH เช่น Kinchakan, TOM, และช่อผกา อีกทั้งบริษัทยังร่วมมือกับพันธมิตรทางธุรกิจกับแบรนด์เครื่องสำอางชั้นนำ อาทิ Dentiste Smooth E เซียงเพียวอิ๊ว เพื่อต่อยอดและพัฒนาธุรกิจกัญชงในประเทศไทย
โดย บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น NRF ประเมินราคาเป้าหมายที่ 9 บาท/หุ้น โดยรายงานกำไรปกติไตรมาส 4/63 ที่ 66 ล้านบาท เพิ่มขึ้น 410% เมื่อเทียบจากปีก่อน และ 56% เมื่อเทียบจากไตรมาสก่อน ใกล้เคียงกับที่เรา
ส่วนแนวโน้มกำไรไตรมาส 1/64 จะยังคงเติบโตเมื่อเทียบจากปีก่อน และเมื่อเทียบจากไตรมาสก่อน หลักๆมาจากการรับรู้รายได้ City food และ Prime-labs รวมทั้งไม่มีค่าใช้จ่าย IPO 26 ล้านบาท เช่นเดียวกับช่วงไตรมาส 4/63 คงประมาณการกำไรปี 2564 อยู่ที่ 342 ล้านบาท เพิ่มขึ้น 142% เมื่อเทียบจากปีก่อน แต่ปรับประมาณการกำไรปี 2565-2566 ขึ้นเฉลี่ยปีละ 8% เพื่อสะท้อนการเข้าซื้อบริษัท โกเด้น ไตรแองเกิ้ล เฮลท์ จำกัด (GTH) ซึ่งเป็นบริษัทที่ประกอบธุรกิจกัญชงครบวงจร